Diari Oficial de la Generalitat Valenciana


Sumari del DOGV 4905, del 17-12-2004 (2004/12866)

RESOLUCIÓ de 15 d'octubre de 2004, del director general d'Ensenyament, per la qual s'autoritza la renovació de les entitats vinculades al Centre Específic d'Educació a Distància.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12023


Data del document
:   15-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Centre Valencià d'Educació d'Adults A Distància
    * centre d'ensenyament
    * educació d'adults
    * ensenyament a distància
    * educació permanent
    * reglament intern

RESOLUCIÓ de 15 d'octubre de 2004, del director general d'Ensenyament, per la qual s'autoritza la renovació de les entitats vinculades al Centre Específic d'Educació a Distància. [2004/A12446]
  
El Decret 105/2001, de 12 de juny, del Govern Valencià, crea l'Institut Valencià per al Desenrotllament de l'Educació a Distància (IVADED).
  
L'Orde de 12 de setembre de 2002, de la Conselleria de Cultura i Educació, establix l'organització i el funcionament de l'IVADED. Segons el que disposa la disposició addicional tercera, aquelles entitats que tenien la consideració d'entitats vinculades al Centre Valencià d'Educació a Distància, per a la coordinació, l'orientació i el suport en les actuacions que s'han de desenrotllar en l'atenció a l'alumnat amb característiques específiques que cursen programes del cicle I i del cicle II de la Formació Básica de Persones Adultes, continuaran tenint la mateixa consideració i per als mateixos fins, respecte al Centre Específic d'Educació a Distància (CEED).
  
El Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, establix en la disposició addicional quinta que l'Institut Valencià per al Desenrotllament de l'Educació a Distància s'adscriu a la Direcció General d'Ensenyament.
  
Amb data 27 de setembre de 2004, la direcció del CEED va remetre l'informe proposta amb les corresponents sol·licituds de renovació de l'autorització de les entitats vinculades per al curs 2004/2005 que ja estaven autoritzades per al curs escolar 2003/2004.
  
Per tot això, i fent ús de les facultats que em conferix la disposició addicional quinta del Decret 115/2003, d'11 de juliol, resolc:
  
Article únic
  
Autoritzar per al curs 2004/2005, les entitats vinculades al Centre Específic d'Educació a Distància que s'indiquen en l'annex.
  
DISPOSICIÓ ADDICIONAL
  
La present resolució s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Esta resolució entrara en vigor l'endemà de la seua publicació en el Diari Oficial de la Generalitat Valenciana, encara que els seus efectes s'entenen referits al curs 2004/2005.
  
Segona
  
Contra la present resolució que no esgota la via administrativa, es pot interposar recurs d'alçada davant el conseller de Cultura i Educació, en el termini d'un mes comptat a partir de l'endemà de la publicació de la resolució en el Diari Oficial de la Generalitat Valenciana, d'acord amb els articles 114.1 i 115.1 de la Llei 30/1992, del Règim Jurídic de les Administracions Públiques i del Procediment Administratiu Comú. Tot això, sense perjuí que se'n puga exercir qualsevol altre que s'estime oportú.
  
València, 15 d'octubre de 2004.- El director general d'Ensenyament: Josep Vicent Felip i Monlleó.
  
ANNEX
  
Entitats vinculades al Centre Específic d'Educació a Distància per al curs 2004/2005
  
Entitat Localitat
  
Aquarterament Santo Domingo (Capitania) València
  
Associació Iniciatives Solidàries València
  
Associació Xarxa Llíria
  
Bona Gent. Amics del Deficient Mental València
  
Fesord CV, Federació de Persones Sordes de la CV València
  
Centre de Jóvens Taleia (Fundació Adsis) València
  
Fundació Asindown València
  
Fundació Stella Maris València
  
Projecte Trèvol Ontinyent
  
Projecte Família Barri del Carme València
  
Aquarterament OFAP San Juan de Ribera València
  
Centre Valencià de Solidaritat Proyecto Hombre València